KÉPES ÍZELÍTŐ PROGRAMUNKBÓL, videó letöltés: ITT
Emilia Romagna tartománya és a "Lidók" városai évtizedek óta a turisták népszerű üdülőhelyei közé tartoznak. A legészakibb fekvésű Lido di Volano egykor halászfalu volt, mely ideális kiindulópontot nyújt a kulturális kirándulásokhoz is, hiszen a közelben található Velence, Bologna, Ravenna, Rimini vagy San Marino. A természeti szépségben gazdag tájat a Pó folyó vize táplálja. A természet kedvelői számára ideális ez a hely, zöld fenyvesében kerékpározhatnak vagy lovagolhatnak az itt pihenő turisták. A természet szépségei mellett több kilométer hosszú finom, homokos tengerpart várja az idelátogatókat. Lido di Volano városát elsősorban a nyugodt, csendes pihenésre vágyóknak ajánljuk. Aki egy kis esti szórakozási lehetőségre, kellemes sétára vágyik a közelben található nagyobb üdülővárosokban (Lido delle Nazioni, Estensi, Porto Garibaldi) több üzlet, étterem közül is választhat, míg Volano elsősorban a természet kedvelőinek ideális.